ঢাকা, ১০ জুলাই (শীর্ষ নিউজ ডটকম): ইসলামী দলগুলোর ডাকা ৩০ ঘণ্টার হরতালের প্রথম দিনে হরতাল সমর্থনকারী নেতাকর্মীদের ওপর পুলিশি হামলার তীব্র নিন্দা ও প্রতিবাদ জানিয়েছে প্রধান বিরোধীদল বিএনপি।  আজ রোববার রাতে গুলশানের বিএনপি চেয়ারপারসনের রাজনৈতিক কার্যালয়ে দপ্তরের দায়িত্বপ্রাপ্ত দলের যুগ্ম মহাসচিব রুহুল কবীর রিজভী এক সংবাদ সম্মেলনে এ নিন্দা ও প্রতিবাদ জানান। এ সময় তিনি বর্তমান সরকারের আচরণকে নগ্ন বলে আখ্যায়িত করেন।  রিজভী বলেন, ইসলামী দলগুলোর ডাকা হরতালে  বিএনপির নৈতিক সমর্থন রয়েছে। এ সময় তিনি আটককৃত হরতাল সমর্থনকারী নেতাকর্মীদের মুক্তির দাবিও জানান।  (শীর্ষ নিউজ ডটকম/একে/এমইউ/২২.১৮ঘ.)